CELEX: 62017CN0569
Language: sl
Date: 2017-09-27 00:00:00
Title: Zadeva C-569/17: Tožba, vložena 27. septembra 2017 – Evropska komisija/Kraljevina Španija

20.11.2017   
            
            
               SL
            
            
               Uradni list Evropske unije
            
            
               C 392/17
            
         Tožba, vložena 27. septembra 2017 – Evropska komisija/Kraljevina Španija
   (Zadeva C-569/17)
   (2017/C 392/22)
   Jezik postopka: španščina
   
      Stranki
   
   
      Tožeča stranka: Evropska komisija (zastopniki: T. Scharf, G. von Rintelen in I. Galindo Martín, agenti)
   
      Tožena stranka: Kraljevina Španija
   
      Predlog tožeče stranke
   
   
               —
            
            
               Ugotovi naj se, da Kraljevina Španija s tem, da do 21. marca 2016 ni sprejela zakonov in drugih predpisov, potrebnih za uskladitev z Direktivo 2014/17/EU Evropskega parlamenta in Sveta z dne 4. februarja 2014 o potrošniških kreditnih pogodbah za stanovanjske nepremičnine in spremembi direktiv 2008/48/ES in 2013/36/EU ter Uredbe (EU) št. 1093/2010 (1), ali, vsekakor, ker o teh ukrepih ni obvestila Komisije, ni izpolnila obveznosti iz člena 42(1) navedene direktive;
            
         
               —
            
            
               Kraljevini Španiji naj se na podlagi člena 260(3) PDEU naloži plačilo dnevne denarne kazni v višini 105 991,60 EUR, z učinkom od datuma izreka sodbe, s katero je bila ugotovljena neizpolnitev obveznosti sprejetja ukrepov, ali, v vsakem primeru, da Komisiji sporoči ukrepe, ki so potrebni za uskladitev z Direktivo 2014/17/UE;
            
         
               —
            
            
               Kraljevini Španiji naj se naloži plačilo stroškov postopka.
            
         
      Tožbeni razlogi in bistvene trditve
   
   
               1.
            
            
               Države članice so bile v skladu s členom 42(2) Direktive 2017/17/EU najpozneje do 21. marca 2016 dolžne sprejeti nacionalne ukrepe potrebne za njen prenos v nacionalno pravo. Ker Kraljevina Španija ni posredovala besedila o prenosu Direktive, se je Komisija odločila, da bo zadevo predložila Sodišču.
            
         
               2.
            
            
               V tožbi Komisija predlaga, naj Sodišče Kraljevini Španiji naloži dnevno denarno kazen v višini 105 991,60 EUR. Znesek te dnevne denarne kazni je bil izračunan ob upoštevanju teže in trajanja kršitve ter odvračilnega učinka glede na plačilno zmožnost zadevne države članice.
            
         
      (1)  UL 2014, L 60, str. 34.